als_Latn dik_Latn sag_Latn
Formë rrumbullakeKarakteristikat: Fytyrë e gjerë me faqe të plota.
Kjo formë ka nevojë për një model flokësh që ta bëjë të duket më elegante. Modelet e flokëve me gjatësi poshtë mjekrës duhet të ndahen me vijë në mes. Prerjet më të shkurtra se niveli i mjekrës nuk duhet të ndahen me vijë në mes dhe mundohuni të qëndroni larg balukeve, por nëse i doni patjetër, mbajini nga njëra anë. Flokët e gjata mbajini pranë fytyrës.
Formë ovaleKarakteristikat: Tërësisht simetrike.
Konsiderohet forma perfekte e fytyrës. Mund të provoni çdo model flokësh. Për flokët e gjatë, modeli klasik me vijë në mesë me flokë që vijnë mbi shpatulla. Për flokë të shkurtër, një model me shkallëzim me kaçurrela. Gati çdo gjë ju shkon.
Formë dardheKarakteristikat: Më e gjerë në nofulla se në ballë.
Flokët duhet të stilohen në një model që të jenë pranë kokës dhe me baluke ose kaçurrela që vijnë më të plotë në anë, për t’i dhënë më shumë gjerësi ballit.
Formë e gjatëKarakteristikat: Fytyrë e gjatë dhe e hollë me mjekër të theksuar.
Provoni modelet me vijë anash, me pjesën e balukeve të krehura diagonalisht mbi ballë. Modelet voluminoze me vijë anash me flokë të hedhura asimetrikisht ose baluket e drejta do të krijojnë idenë e gjerësisë.
Fytyrë trekëndoreKarakteristikat: Mjekër e gjerë dhe ballë i ngushtë.
Për këtë formë fytyre duhet një prerje flokësh që të ketë volum të plotë në të dy anët e fytyrës në mënyrë që të balancojë formën. Jepini volum zonës pranë tëmtheve por mos i mbani mbi fytyrë. Kjo do të bëjë që balli të duket më i gjerë. Preferohen të gjata deri tek mjekra ose më shumë.
Formë zemreKarakteristikat: Gjerësi në zonën e vetullave dhe të mollëzave, mjekër e ngushtë.
Duhet të përpiqeni që të krijoni iluzionin e një balli më të vogël duke i ndarë flokët me vijë anash. Gjithashtu mund të balanconi pjesën e poshtme të fytyrës duke ruajtur një gjatësi flokësh deri tek mjekra ose shpatullat. Provoni onde ose kaçurrela në pjesën e poshtme të flokëve.
Fytyrë në formë diamantiKarakteristikat: Mjekër dhe ballë i ngushtë, më e gjerë në zonën e faqeve.
Konsideroni modele flokësh që qëndrojnë pranë fytyrës në zonën e faqeve por që krijojnë volum në zonën e ballit dhe të mjekrës.
Formë katroreKarakteristikat: Nofulla këndore dhe zona e vetullave e gjerë.
Kësaj fytyre i përshaten së tepërmi format asimetrike. Nëse i krihni drejt vijës së nofullave, do t’i japë fytyrës butësi. Mund të përqafoni stilet me onde të viteve ’80.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn